ንኪው ፒ ኣር 1ብ0 ዝሰዓረታ ጋንታ ኣየነይቲ እያ?
ኣብ ሜዳኣ ምስ ሃል ሲቲ ገጢማ ተጻዋታያ፡ ጀምስ ሚልነር ኣብ ተወሳኺ ሰዓት ናይ ጸወታ ግዜ ብዘመዝገባ ጽብቕቲ ጎል ነጥቢ ዝተማቐለት ማንቸስተር ሲቲ ካልኣይቲ ደረጃ እያ ዘላ። ኣሰልጣኒኣ ማኑኤል ፐለግሪኒ “ናይ ፈጠራ ዓቕምና ኣዝዩ ደኺሙ ኣሎ። ክፋት ቦታታት ክንረክብ ጽዒርና ኢና፣ ግን መሃዝነት ጎዲሉና” ክብል ንናይ ትማሊ ቀዳም ኩነታት ጸወታ ክለቡ ኣሕጺሩ ኣብሪሁ። ማንቸስተር ሲቲ ንራብዓይ ግዜኣ ብዘይ ዓወት ትኸይድ ኣላ።
ኣብ ካልእ ጸወታታት ፕሪመር ሊግ፡ ግጥም ለንደን ደርቢ - ቶቶንሃምን ኣርሰናልን - ብዓወት ቶተንሃም 2ብ1 ተዛዚሙ። ሃሪ ኪን ደጊሙ ስሙ ዝኾለዓሉ ግጥም ኣካይዱ። ንክልተ ሸቶታት ክለቡ ብምምዝጋቡን ኣብዚ ዓመት ብዘርእዮ ዘሎ ተኣምራታዊ ክበሃል ዝከኣል ብቕዓት ኣቓልቦ ብዙሓት ስሒቡ ኣሎ። ክሪስታል ፓላስ ንለሰተር ሲቲ 1ብ0 ሳውዝሃምተን ንኪው ፒ ኣር 1ብ0 ክስዕረአን ከለዋ፡ ስዋንሲ ምስ ሳንደርላንድ 1ብ1 ከምኡ ድማ፡ ግጥም (መርሲ ሳይድ ደርቢ) ማለት አቨርተን ኣንጻር ሊቨርፑል 0ብ0 ተፈላልየን።
ሳውዝሃምተን